Stig & Vennerne
2027-02-05 | Hotel Fuglsøcentret, Dragsmurvej 6, Knebel, 8420, Danmark
Stig og de oprindelige musikere fra Bamses Venner genopliver med kærlighed og respekt alle de kendte og elskede hits: Vimmersvej, Jeg elsker kun dig, Kongens Have og mange flere…
Stig & Vennerne blev dannet i 2011 af Stig Rossen og de resterende medlemmer af Bamses Venner. Efter Flemming ‘Bamse’ Jørgensens uventede død tilbød Stig at synge med på en enkelt af de koncerter, der allerede var planlagt før Bamses død.
Efterfølgende medvirkede samme konstellation ved en stort anlagt mindekoncert for Flemming ‘Bamse’ Jørgensen i NRGi Arena i Århus.
Hyldestkoncerten mindes Bamse og hans fantastiske karriere med en perlerække af de største syng-med hits som Venner kom og se, Hvorfor går Louise til bal, Alice, Kongens Have og I en lille båd der gynger.
Middagen er kl. 17.30, koncerten starter kl. 20.00. Dørene åbnes kl. 19.30.

Grand Prix Show 2027
2027-02-26
Gør dig klar til en sprudlende, farverig og nostalgisk aften, når Grand Prix Show bringer nogle af de mest mindeværdige stemmer fra dansk Melodi Grand Prix tilbage på scenen på Fuglsøcentret. Publikum kan glæde sig til en kavalkade af elskede hits, masser af energi og et stærkt hold af artister, der både vækker minder og får stemningen til at stige i salen.

Stjerner på scenen
Oplev Annette Heick, Gry, Lise Haavik, Søren Poppe samt den ikoniske duo Kirsten & Søren, når de fremfører deres største Grand Prix-øjeblikke live. Repertoiret spænder fra vindersange til publikumsfavoritter – leveret med indlevelse, styrke og musikalsk overskud. På scenen bakkes de op af Benni Boss Band, som sørger for et levende og energifyldt lydbillede hele vejen igennem.

En aften med glitter, glæde og fællessang
Grand Prix Show hylder både musikken og den stolte tradition, som gennem tiden har samlet danskerne. Publikum kan se frem til en festlig aften med fællessang, god stemning og ægte Grand Prix-magi på Mols – fra de klassiske melodier til de ørehængere, der stadig vækker begejstring.

Middagen er kl. 17.30, koncerten starter kl. 20.00. Dørene åbnes kl. 19.30.

Bellami
2027-02-27
BELLAMI – det autentiske guld
ORIGINALE MUSIKERE FRA KIM LARSEN & BELLAMI DRAGER PÅ EN TIDSREJSE UD AD ”MEMORY LANE” MED RESPEKT FOR DNA`ET BAG SANGENE I EN AF DANMARKS STØRSTE MUSIKSUCCESER NOGENSINDE
Gammel kærlighed ruster ikke.
Men det er bare ikke hele årsagen til, at flere af gutterne fra Kim Larsen & Bellami har gendannet deres legendariske band med spektakulær succes. De har nemlig opnået et fint supermatch med en ny forsanger, Jan ”Lune” Carlsen. Han er en perfekt Larsen-fortolker og er med sin approach til sangskatten gledet ind i Bellami-teamet som en yderst værdifuld medspiller.
Originale Bellami-navne som Fagt, Pold og Ørva borger 100 pct. for, at der sgu ikke er tale om et billigt look-a-like-projekt; tværtimod stiller de ufravigelige krav til, at alt respektfuldt og loyalt lever helt op til sangskriveren og komponisten Larsens intentioner….
Hans Fagt – trommeslager i Bellami siden 1986:
”Det kan være svært at forklare.
Men vi der var med, dengang det skete i øvelokaler og studier, fik det injiceret i generne. Vi kunne øve ”ommere” igen og igen, indtil Kim erklærede sig tilfreds med ordene:
Nu spiller det sangen!
Det udviklede sig til et begreb, som vi altid skulle leve op til. Sådan blev det altid præcist, som han havde tænkt sig, da han skrev sangene.
Vi skulle ikke alene have fokus på detaljerne, men i høj grad også have sans for det totale, fænomenale og ægte Larsenske univers – det autentiske guld.”
”Secret Sauce”
Guderne har været med de originale Bellami-drenge Hans Fagt og Mikkel Ørva, siden de i 2022 tog initiativ til gendannelsen. At projektet er lykkedes over al forventning, vidner også Facebook om med en alenlang række tilkendegivelser fra begejstret publikum; bandet høster her stor ros og anerkendelse for at have påtaget sig rollen som guides for turen ud af ”Memory Lane” med alle de store hits helt tilbage fra 80´erne – spillet og fortolket i Kim Larsens ånd med Bellamis specielle ”Secret Sauce.”
Flere af Larsens ikoniske albums, bl.a. ”Midt om natten” og ”Forklædt som voksen”, er blandt de bedst sælgende idanmarkshistorien, og derfor består bandets repertoire naturligvis af udvalgte highlights som ”Susan himmelblå”, ”Papirklip”, ”Fru Sauterne”, ”Jutlandia”, ”De smukke unge mennesker”, ”Flyvere i natten”, ”Tarzan Mama Mia”, ”Gør mig lykkelig” plus en række andre helt uundgåelige evergreens.
Og publikums-reaktionerne er altså ikke til at tage fejl af – nogle gange med ligefrem rørende, tårevædet genhørs-glæde….
BANDET
Hans Fagt med det velkendte groove og tight timing på trommer og kor samt den fremragende Mikkel “Ørva” Håkonsson(keyboard/kor) er fortsat originale Bellami´er, og bandets bassist og korsanger har altid heddet Pold – i dag Jon (søn af virtuose Henning, som i 17 år spillede bas og komponerede sammen med Larsen.) Junior ”nøjes” ikke med at slægte den gamle på, og er en eftertragtet, alsidig studiemusiker med flere solo-projekter på sit cv.
Guitaren varetages af det nordjyske powerhouse, John Olsen, som bare kan alt med en spade.
Endelig er Jan “Lune” Carlsen det oplagte valg af forsanger – ingen kan som han underholde og fortolke sangene med indlevende sans for klang og detaljer, tilsat munter, flabet Larsen-ironi.
Middagen er kl. 17.30, koncerten starter kl. 20.00. Dørene åbnes kl. 19.30.

Tørfisk koncert
2027-03-05
TØRFISK har turneret rundt i det ganske danske land i mange år og ved en nærmere efterkalkulering har vi fundet ud af at vi i 2026 har 45-års jubilæum .
45 år er lang tid og vi har et (vester) hav af gode minder fra de mange koncerter. Vi ved ikke helt hvor mange koncerter, men i omegnen af 5000 er det nok blevet til.
45 år har også givet mange venskaber rundt omkring og mange af vores arrangører og trofaste publikummere har været med længe, tak for det. Det er vi meget taknemmelige for.
45 år har, indtil videre, resulteret i 21 CD´er, 2 DVD´er og en sang- og historiebog. Seneste skud på stammen er Cd´en ”Nye Tider” som udkom i 2025.
Nogen har skrevet:
Siden 1981 har TØRFISK leveret soundtracket til Vestjylland, og hører til blandt de allerbedste i Danmark til at forene irsk-inspireret folkemusik med egne kompositioner og personlige tekster. Koncerterne krydres med røverhistorier og underholdning på topplan. Altid med stor spilleglæde, glimt i øjet og en typisk vestjysk charme. De forstår at komme ud over scenekanten og berøre hverdagsemner, som skydes lige fra hoften. Publikum kan aldrig vide sig helt sikre. Måske sidder man lige i skudlinjen – men kvartetten forstår at drille fra scenen på en god og sober måde.
TØRFISK’s koncerter bærer præg af en blanding af både det nye og det velkendte. For når man har et helt “Vesterhaw” af numre i bagkataloget, er det svært at sige farvel til de (gode) gamle sange.

Besætningen er:
Egon Kirk (1962): banjo, mandolin, sang
Anker Hviid (1961): Guitar, sang
Tommy Thiel Rasmussen (1964): Harmonika, fløjte, sang
Bent Kirk (1958): bas, sang
Fakta:
Tørfisk er saltet fisk, som er naturligt tørret af sol og vind på et stativ eller (sjældnere) tørret i egentlige tørrerier. I den store verden er det for det meste torsk, som bruges til tørfisk. Det bruges også i Thyborøn, men den fisk som orkestret TØRFISK er opkaldt efter er en ising, som er den mest almindelige form for tørfisk på den jyske vestkyst. I daglig tale kaldet for en ”dabs” som er det engelske ord for ising.
Middagen er kl. 17.30, koncerten starter kl. 20.00. Dørene åbnes kl. 19.30.

POLICEMAN’EN FRA LONDON
2027-03-06
En jubilæumshyldest til Sting og The Police
MusicalDanmark gør det igen. Til foråret 2027 rykker MusicalDanmark ud med POLICEMAN’EN FRALONDON – og denne gang handler det om Sting og The Police!
Hvem har ikke prøvet at synge med på ”Every breath you take, every move you make…” på ét eller andettidspunkt? Nu kommer koncerten, som fortæller om denne sang og mange andre af Stings helt store hits.
I foråret 2027 er det nemlig 50 år siden, at Sting brød igennem lydmuren, da han dannede bandet, The Police. Hele Stings imponerende bagkatalog af hits har derfor været en tur igennem MusicalDanmarks musikalske maskinrum – og ud derfra kommer nu hyldestkoncerten, POLICEMAN’EN FRA LONDON – En jubilæumshyldest til Sting og The Police.
POLICEMAN’EN FRA LONDON er en medrivende og poetisk musikalsk fortælling om 50 år med op- og nedture, aktivisme og ikke mindst succes. Som 26-årig fik Sting i 1977 lyst til at prøve sig af indenfor musikken, sagde sit job som skolelærer op, og flyttede fra Nordengland til London.
I London dannede Sting og to kammerater bandet The Police. Allerede syv år efter blev The Police udråbt til, at være verdens største rockband! Herefter blev bandet opløst, Sting gik solo, og resten er historie.
POLICEMAN’EN FRA LONDON er fyldt med 25 uimodståelige hits fra både Police perioden og fra Stings solokarriere, bl.a. ”Roxanne”, ”Englishman in New York”, ”Fields Of Gold”, ”Fragile” og naturligvis 80’ernes største hit, ”Every Breath You Take”.
På scenen bliver sangene fortolket af en suveræn flok af professionelle sangere og musikere; Jonas Rasmussen, Morten Bytofte, Anne Kraglund, Rune Vestergaard Schmidt, Henriette Krogh og Niels Rahbech.
Sammen vil de byde jer velkommen til en aften med fed musik, lækker lyd og skøn stemning, så I føler jer hensat til en spændende klub midt i Londons Soho kvarter.
Hyldestkoncerten er produceret af MusicalDanmark fra Århus, der også stod bag de sidste par års store succeser, både ”Se Venedig og dø”, ”1991” og ikke mindst ”Høj sol over Aarhus”.
Middagen er kl. 17.30, koncerten starter kl. 20.00. Dørene åbnes kl. 19.30.

Legends of the 60s show
2027-03-12
Slut dig til en prisvindende all-star-besætning af musikere og sangere, Stephen, Raymond og Chris, i mesterværket, der er “Legends of the 60’s Show”.

Showet, der giver den ultimative feelgood-stemning, vil tage dig med tilbage til den magiske guldalder, som 1960’erne var. Uanset om du vil genopleve barndomsminder eller blot ønsker at opleve, hvad dine forældre har talt om i årevis, er dette det ultimative live-show at se.

Med fremragende hyldester til ikoner som Elvis, The Beatles, The Monkeys, The Rolling Stones, Roy Orbison, Tom Jones, Cliff Richard, The Beach Boys og The Drifters – for blot at nævne nogle få – leverer bandet en underholdende musikalsk live-oplevelse med over 40 ikoniske hits, der aldrig bliver glemt!

“Fantastisk fra start til slut!” ⭐ ⭐ ⭐ ⭐ ⭐
“Holder dig på kanten af stolen hele aftenen!” ⭐ ⭐ ⭐ ⭐ ⭐
Middagen er kl. 17.30, koncerten starter kl. 20.00. Dørene åbnes kl. 19.30.

Money for nothing
2027-03-13
Dire Straits coverband fra England
“Uden tvivl den bedste Dire Straits-hyldest i Europa”
Money for Nothing blev dannet i 2000 som en hyldest til et af verdens førende rockbands – Dire Straits.
Den store energi og fortræffelige musikalitet i deres optræden gør Money For Nothing til et “must see” for enhver rockentusiast eller Dire Straits-fan.
Line-up’et byder på topklasse og erfarne musikere, der gør dette band til en værdig hyldest til Dire Straits.
Bandet har studeret Dire Straits med stor iver og professionalitet for at genskabe en koncert-oplevelse så tæt som muligt på den ægte vare og levere en respektfuld hyldest til deres idol og guitarlegende.
“Tag ikke fejl, de er gode, meget gode” – The Observer
Money for Nothing leverer alle hits fra første single ‘Sultans of Swing’ til ‘Brothers in Arms’, ‘Walk of Life’ og til sidste single udgivet i 1992 ‘The Bug’ og naturligvis også den legendariske ‘Money For Nothing’ (ft Sting) hvilket var den første video nogensinde afspillet på MTV.
Bandet leverer også versioner fra ‘On the Night’ og ‘Live @ The BBC’. Money For Nothing-sceneshowet er blevet opført over hele Storbritannien og verden, på alle typer spillesteder og begivenheder – fra musikfestivaler, teatre og spillesteder. I 2010 optrådte de på Europas største hyldestfestival og bandet optrådt som showåbner for den legendariske Roy Wood på en del af hans Teater Tour.
I september 2011 tog de deres show til Indien for at optræde ved en udsolgt koncert, hvor de stod for en begivenhed afholdt i et af Bangalores største amfiteatre. Deres særlige optræden blev omtalt i verdens største sælgende engelsksprogede dagblad, The Times of India. Dire Straits er et af de bedste bands, der nogensinde er kommet ud af Storbritannien, de har solgt mere end 120 millioner albums på verdensplan og var Storbritanniens første stadionrockband. Deres bedst sælgende album Brothers in Arms var en international blockbuster, der solgte over 30 millioner eksemplarer og blev det fjerde bedst sælgende album i den britiske hitlistehistorie. Brothers In Arms var også den første cd-single nogensinde, og det første album nogensinde, der solgte over en million eksemplarer på cd. Dire Straits vandt også adskillige priser, herunder tre Brit Awards, fire Grammys og to MTV Music Video Awards, og i 2009 blev de tildelt Music Heritage Award.
Middagen er kl. 17.30, koncerten starter kl. 20.00. Dørene åbnes kl. 19.30.

Mathilde Falch
2027-03-19
Fortællekoncerter – Mathilde Falch
Glæd jer til et nærværende, musikalsk og akustisk foredrag i selskab med musiker og SIND-ambassadør, Mathilde Falch.
Mathilde Falch har de sidste 17 år kørt rundt i landet og lavet sine “fortællekoncerter”, som er et mix mellem sine egne sange og sin personlige historie med psykiatri og misbrug. Mathilde Falch fortæller gribende om at komme over på den anden side, hvor sangskrivningen og musikken fik afgørende betydning. Med det særlige nærvær, humor og den varme som kendetegner Mathilde.
Mathilde har de sidste mange år haft fokus på at være med til at give psykisk sårbare, misbrugere og pårørende en stærk stemme. Mathilde ønsker at sætte ild til den skam der ofte er forbundet med at være ramt af disse tabubelagte omstændigheder.
Mathilde har igennem de sidste 17 år mødt titusindvis af mennesker der kæmper med psykisk sårbarhed, misbrug, deres pårørende og fagpersoner. Alle disse menneskers historier er altid med når Mathilde holder sine fortællekoncerter.
I sine fortællekoncerter viser Mathilde Falch noget af alt den råstyrke og livserfaring frem, der medfølger når man kommer igennem nogle af livets hårde kampe.
Deltagerne kan forvente en aften med masser af nærvær, dybe tekster, styrke, ærlighed, glimt i øjet og høj kvalitet.
Mathilde Falch har udgivet seks albums og en EP på sit eget pladeselskab og har i mange år været en af landets mest turnerende musikere.
Mathilde er en af de helt afgørende skikkelser i arbejdet med psykisk sårbare, fordi hun kender sårbarheden indefra. Hun kan dermed give en fortælling, som næsten pr definition vækker genklang hos de der er ramt. Der er kommet flere og flere med psykisk sårbarhed, og derfor er det fantastisk, at Mathilde kan fortælle om lidelsen, men også om lyset. Hvordan man kommer igennem.

Poul Nyrup Rasmussen, tidl. Statsminister og grundlægger af HEADSPACE

Middagen er kl. 17.30, koncerten starter kl. 20.00. Dørene åbnes kl. 19.30.

Kandis
2027-03-20
OBS: Koncerten er halbal fra 20:00-00:00, med i alt cirka 3 timers optræden med Kandis og DJ indimellem. Der er dansegulv.
”Lonnie” fylder 22.
2027 er året, hvor KANDIS Grand Prix hittet ”Lonnie Fra Berlin” fylder 22 år. Det er nemlig 22 år siden, at KANDIS deltog i Det Danske Melodi Grand Prix – nummeret har i dag opnået kultstatus og er blevet en del af alle danskeres musikalske DNA og er altid en fast del af KANDIS repertoire, når de giver koncert. Nummeret er ligeledes streamet 6 millioner gange på SPOTIFY.
2027 bliver sæson nr. 38, hvor KANDIS igen tager rundt på en landsdækkende turné med allerede nu langt over 100 arrangementer og koncerter i kalenderen. KANDIS er i den grad blevet en fast underholdnings institution og samtidig alle danskeres foretrukne orkester, når det gælder underholdning og koncertnavne ved store koncert events overalt i hele Danmark. KANDIS er også på vej et nyt sted hen i deres karriere, udover de mange traditionelle koncerter de har år efter år.
Det startede på SMUKFEST i 2023, hvor de lagde teltscenen fuldstændig ned, dette har medført, at nu også er en fast bestanddel på mange danske festivals over hele landet.
KANDIS hviler dog aldrig på succesen, men er i konstant musikalsk udvikling. Der bliver jævnligt udgivet nye albums med spritnye KANDIS sange. Det er vigtigt for KANDIS hele tiden musikalsk at forny sig og afsøge nye trends indenfor musikken og tekst universet, hvor der ofte også på nye albums er sange med om aktuelle ting, der er oppe i tiden. KANDIS er fortsat det orkester herhjemme, som har modtaget allerflest hædersbevisninger for et kæmpestort pladesalg og CD salg, samt streaminger på de sociale medier. Det er gennem tiden blevet til 56 guld og platinplader – ligesom de har modtaget 9 musicawards ved diverse shows, som det mest populære orkester herhjemme i forskellige pop og dansktop genrer. KANDIS filmen ”Kandis For Livet” har også åbnet mange døre indenfor kulturlivet. Dette har også affødt flere populære bogudgivelser – bl.a. ”Et lille Band Af Guld”.
KANDIS har også Danmarks største fanklub ”Club Kandis” med langt over 2000 aktive medlemmer. Alt dette sammenholdt er med til at gøre KANDIS mantra om at være ”Rejsende I Livsglæde” til virkelighed. For som frontmanden i KANDIS Johnny Hansen udtrykker det ”Uden publikum var vi ingenting – derfor er det meget vigtigt for os, at vi ved hver eneste koncert kommer ud over scenekanten og giver publikum en fed musikalsk oplevelse og også med masser af nærvær, publikum skal føle at vi er der for dem med vores musik. Derfor bruger vi også altid i bandet lang tid på at snakke med vores fans og publikum efter hver koncert.” Følg med på www.kandis.dk – her kan du læse alt om KANDIS og ligeledes på tourplanen finde en koncert i nærheden af dig.
I 2027 er KANDIS:
JOHNNY HANSEN – guitar og leadvokal
JENS ERIK JENSEN – keyboard og vokal
MADS HYLDAHL – leadguitar og vokal
FRANK THØGERSEN – trommer og vokal
OLE SVENDSEN – bas og vokal
Middagen er kl. 17.30, koncerten starter kl. 20.00. Dørene åbnes kl. 19.30.

Leonard Cohen Affair
2027-04-03
Gary Snider har i de sidste ti år begejstret Leonard Cohen fans med sine personlige og autentiske fortolkninger af Cohens fantastiske sange. Gary reciterer udpluk af teksterne og krydrer musikken med forklaring om sangene og deres baggrund. Igen og igen fortæller publikum, at man inspireres til at lytte mere intenst til de poetiske og til tider komplekse tekster.
Gary og Leonard har mange ting til fælles. Begge er de født i Canada, i jødiske familier med musikalske mødre. De er bare små drenge, da de mister deres fædre og som unge mænd rejser de begge fra Canada for at søge frihed og kunstnerisk udfoldelse i udlandet. Som Gary siger: ‘Jeg føler virkelig, at jeg kan forstå og identificere mig med Leonard. Der er så meget i hans liv, som jeg kan genkende’.
Leonard bosatte sig i mange år i Grækenland og USA. For Gary blev Danmark lykkens land!
Når Gary indtager scenen er det med glimt i øjet og en befriende humor. Det giver lethed i forhold til de ofte tungsindige sange, som dog også tit rummer et lysglimt. Som Cohen skriver i sangen ’Anthem’: There is a crack in everything, that’s how the light gets in! Man fornemmer straks Garys dybe respekt for mesteren og hans kærlighed til både manden og musikken stråler ud over scenekanten.
Leonard Cohen Affairs er nemlig mere end endnu et Cohen coverband. En autentisk Cohenske oplevelse fra den herboende Canadier som, ligesom Leonard, havde jødiske rødder, en musikalsk mor, en familie i tøjbranchen, en far der døde alt for tidligt og en voldsom udlængsel at komme væk fra Canada og sin familie. Og ikke for at glemme, en lang historie af mislykket forhold til smukke kvinder.
Med stor indføling og viden, indvier Gary Snider sit publikum i Cohens liv, hans tekster og musik. LCA trækker altid fuldhus til deres koncerter og begejstret publikummer og tilfredse arrangører vidner om et band der er på vej frem. LCA findes i alle konstellationer fra solo til oktet.
Middagen er kl. 17.30, koncerten starter kl. 20.00. Dørene åbnes kl. 19.30.

Elvis: As it Was
2027-04-17
Det sensationelle Tommy Holland & The Rising Sun-band bringer dig nogle af Elvis’ mest dynamiske og mindeværdige præstationer i denne produktion ‘ELVIS: As It Was’.
Hans enestående opmærksomhed på detaljer betyder, at han trofast genskaber lyden, udseendet og følelsen af ​​Elvis.
I første afdeling af showet vil du opleve Elvis, klædt fra top-til-tå i sort læder, i ‘swagger’ fra ’68 Comeback-specialen, Tv showet ”Elvis” sendt på NBC 3 i 1968, der var med til at genstarte Elvis´karriere og få ham ud til et bredere publikum, hvor han med utrolig energi vil rocke sig vej gennem sange såsom Hound dog, Blue Suede Shoes, Memories og mange flere af hans store Rock’n’roll hits.I anden afdeling tages du med til 1970’ernes Las Vegas og alt det, de spektakulære shows var kendt for; jumpsuit, tørklæder, spænding – Tommy kommer med det hele.
Fra Suspicious Minds, The Wonder of You til Polksalat Annie garanterer vi, at du får noget for enhver smag, og nok til at få dig ud op af stolen og synge og danse fra start til slut.
Middagen er kl. 17.30, koncerten starter kl. 20.00. Dørene åbnes kl. 19.30.

SHOWADDYWADDY
2027-04-30
SHOWADDYWADDY – 50 Years of Rock ’n’ Roll!
Så kan du godt finde danseskoene frem og gøre klar til en fantastisk tur ned ad Memory Lane –Showaddywaddy kommer til byen!
Europas mest succesrige retro-rock & roll-band fejrer 50 år på toppen! Med over 30 millioner solgte plader, 23 Top 40-hits som “Under The Moon of Love,” “Hey Rock & Roll” og “You Got What It Takes,” ”3 Steps To Heaven,” ”Heartbeat” samt mere end 500 tv-optrædener, er SHOWADDYWADDY ægte rock’n’roll-legender.
Det nye, energiske lineup leverer et eksplosivt liveshow fyldt med vokalharmonier, dansetrin og ægte 70’er-stemning – præcis som dengang, men med frisk kraft og spilleglæde.
Et show for både nostalgikere og nye fans – rock & roll lever i bedste velgående med SHOWADDYWADDY!
Line-up
Trommer/Vokal/Slagtøj – Romeo Challenger Forsanger/Akustisk guitar – Andy Pelos Bas/Kontrabas/Guitar/Vokal – Tom Bull Forsanger/Guitar – Ed Handoll Saxofon/Guitar/Vokal – David Graham Leadguitar/Trommer/Vokal – Sam Holland
Middagen er kl. 17.30, koncerten starter kl. 20.00. Dørene åbnes kl. 19.30.

Belli
2027-05-21
BELLI SYNGER BELLI
Michel Belli hylder sin far og spiller hans udødelige sange
I september 2023 modtog Michel Belli Dansk Rockakademis hæderspris på vegne af sin far – legendariske Peter Belli.
Peter skulle selv have været der og sunget til prisfesten med Burnin’ Red Ivanhoe som backing, men sådan bev det desværre ikke. Han gik bort tre måneder forinden og istedet måtte Michel modtage prisen på hans vegne og ikke mindst synge nogle af de udødelige klassikere.
Det blev en helt speciel og rørende oplevelse – både for publikum men i høj grad også for Michel, der i et kort øjeblik følte sin fars nærvær. Sangene og musikken var med et ligeså levende og kraftfulde, som da Peter selv optråde på landets scener – og selvom Michel Belli altid har gået sin egen vej, så føltes tiden nu helt rigtig til en tour rundt i landet med en hyldest til sin fars musik og alle de elskede sange, der har betydet så meget for så mange og ikke mindst for Michel selv.
Han har altid fået at vide, at han ligner sin far, stemmeklangen er ikke til at tage fejl af og så har han samlet et hold rutinerede musikere, der alle har haft glæden af at spille med Peter, mens han stadig var blandt os.
Det bliver en aften, der er en rendyrket hyldest til den gamle ulv og et kærkomment genhør med klassikere som Ulven Peter, Helt Igennem Respektabel, Hvis Jeg Nu Var arbejdsløs m.fl.
Med sig har Michel:
Lars Skjærbæk – Guitar, kor
Jesper Bo Hansen – Piano, orgel, kor
Troels Skjærbæk – Bas, kor
Adam Winberg – Trommer
Middagen er kl. 17.30, koncerten starter kl. 20.00. Dørene åbnes kl. 19.30.

FRONTM3N
2027-08-27
FRONTM3N – ONE FOR ALL – TOUR 2027

Den britiske trio er på mange måder en slags supergruppe – hver af de talentfulde og charmerende sangere har nemlig været eller er medlem af bands, der har nået helt til tops på pop- og rockscenen. Pete Howarth har været sanger i The Hollies i omkring 22 år, Pete Lincoln var forsanger i Sweet i 13 år og er i dag frontmand i Smokie, mens Mick Wilson lagde stemme til bandet 10cc i 20 år.

FRONTM3N blev grundlagt i slutningen af 2015 og stod allerede sammen på scenen i Tyskland for første gang i januar 2016. Kort efter udgav de ikke kun deres første egen sang, “All For One”, men også debutalbummet – som samtidig blev bandets ledemotiv. “All For One – One For All” blev symbolet på deres musikalske samarbejde og mangeårige venskab.

Med “One For All – Tour 2027” er cirklen nu sluttet: tilbage til begyndelsen, tilbage til essensen af det, som FRONTM3N står for.

Line-UP:

Back to the roots: Tre venner. Tre guitarer. Tre stemmer.

FRONTM3N har i årevis begejstret publikum med deres enestående harmonisang og melodier, der bliver hængende i hukommelsen – ikke uden grund bliver de ofte omtalt som de “britiske Eagles”. I januar 2026 udkom deres aktuelle album “Now And Th3n”, hvor de fortolker klassikere fra seks årtiers musikhistorie i deres helt egen akustiske stil.

Publikum kan glæde sig til en eksklusiv akustisk aften med kendte verdenshits, egne sange og historier fra de tre musikeres musikalske rejse – fortolket på ny i en frisk og akustisk version.

Der vil helt sikkert også være nogle overraskelser på programmet.

En aften for musikelskere, for mennesker der værdsætter ægte, håndspillet musik, og som ønsker at opleve en helt særlig unplugged-koncert.

Gå ikke glip af denne særlige aften med FRONTM3N.
Middagen er kl. 17.30, koncerten starter kl. 20.00. Dørene åbnes kl. 19.30.

Take It To The Limit
2027-09-03
En hyldest til The Eagles af Johnny Brady, Simon Casey, Nigel Connell & The Sheerin Family Band.
En gang imellem, når en kombination af de rigtige mennesker mødes, sker der noget magisk, ja dette er den eneste måde at beskrive disse fyre på!! Johnny Brady, Simon Casey, Nigel Connell og The Sheerin Family Band går sammen for at hylde et af de største bands nogensinde, The Eagles.
Johnny Brady, en af de mest karakteristiske stemmer på den irske musikscene, er kendt for sin kraftfulde vokal, energiske præstationer og karismatiske personlighed.
Simon Casey ramte overskrifterne tilbage i 2003, da han blev en superstjerne efter at have optrådt i et af de mest populære tv-shows nogensinde i Irland, You’re A Star.
Nigel Connell begyndte at synge, før han kunne tale og kun i en alder af 13 år, har han allerede opnået, hvad de fleste musikere kun kunne drømme om. I 2016 kom han ind i The Voice Of Ireland, hvor han blev et kendt navn, der glædede publikum med sin kraftfulde vokal og energiske trommeevne.
Sheerin Family Band er fyrene, der binder alt dette sammen. Bestående af 6 brødre; Paul, Des, Danny, Kieran, Tom & Simon der er kendt for deres stramme sprøde harmonier og sans for detaljer.
Fra Carnegie Hall til London Palladium til 3 Arena har disse fyre optrådt med nogle af de største navne i musikverdenen, herunder Billy Ocean, Mel C, Curtis Stigers, Colin Raye, Larry Gatlin, Paul Carrack, Phil Vassar, Charlie Pride, Nathan Carter og mange flere.
Dette unikke ni-mands ensemble af topklasse musikere optræder med hits som “Hotel California”, “Take It Easy”, “New Kid In Town”, “Desperado”, “Take It To The Limit”, “One Of These Nights” og mange mange flere i en 2 timers koncert med det magiske irske band Take it To The Limit.
Take It To The Limie er:
Johnny Brady – Vocals
Simon Casey– Vocals
Nigel Connell – Vocals
Paul Sheerin – Guitars
Des Sheerin – Bass & Vocals
Danny Sheerin – Guitar & Vocals
Kieran Sheerin – Piano
Tom Sheerin – Guitar
Simon Sheerin – Drums
Ciaran Sheerin – Guitars
Middagen er kl. 17.30, koncerten starter kl. 20.00. Dørene åbnes kl. 19.30.
